Hostomelis

Hostomelis () – miesto tipo gyvenvietė Ukrainoje, Kijevo srityje, į šiaurės vakarus nuo Kijevo. Hostomelis išsidėstęs prie Irpinės upės, yra Kijevo aglomeracijos dalis. 2021 m. turėjo apie 17,5 tūkst. gyventojų. Daugiausiai žinomas dėl čia įsikūrusio Antonovo oro uosto.

Nuo 2022 m. – Ukrainos miestas-didvyris.
miniatiūra|220px|left|Dievo Motinos Užtarėjos cerkvė, XVIII a.

 Istorija 

1494 m. datuojamas pirmasis rašytinis Hostomelio paminėjimas.Гостомель // Історія міст і сіл Української РСР. Київська область. — Київ: Головна редакція УРЕ АН УРСР, 1971. 1614 m. Lenkijos karalius Zigmantas Vaza suteikė Hostomeliui Magdeburgo teises.

Per Chmelnickio sukilimą buvo Kijevo pulko kazokų šimtinės miesteliu, o 1654 m. prijungtas prie Rusijos valstybės. 1694 m. pastatyta cerkvė.

1866 m. Hostomelis tapo Kijevo gubernijos valsčiaus centru Rusijos imperijos sudėtyje.Гостомель // Історія міст і сіл Української РСР. Київська область. — Київ: Головна редакція УРЕ АН УРСР, 1971.

1938 m. tapo miesto tipo gyvenviete.

Per II pasaulinį karą buvo okupuotas vokiečių kariuomenės.

1962 m. kartu su aplinkinėmis gyvenvietėmis tapo pavaldus regioniniam Irpinės miestui.

1971 m. gyveno 6 tūkst. žmonių, veikė stiklo taros gamykla, krakmolo gamykla, automobilių transporto įmonė, pramonės kombinatas ir Bučos tarybinis ūkis, turėjęs 3600 ha žemės.Гостомель // Большая Советская Энциклопедия. / под ред. А. М. Прохорова. 3-е изд. том 7. М., «Советская энциклопедия», 1972.

1972 m. prie Hostomelio prijungtas Mostiščės kaimas.

1990 m. patvirtintas Hostomelio herbas, kuris pakeistas nauju herbu 2003 m.Герб Гостомеля на heraldicum.ru 

2022 m. per Rusijos invaziją į Ukrainą, įvyko Antonovo oro uosto mūšis. Kautynėse sunaikintas čia stovėjęs didžiausias pasaulyje lėktuvas Antonov An-225. Gyvenvietei buvo suteiktas Ukrainos miesto-didvyrio titulas.

 Galerija 

 Šaltiniai 

 Nuorodos 

 Oficiali svetainė 
 Hostoml // Słownik geograficzny Królestwa Polskiego. — Warszawa : Druk «Wieku», 1882. — Т. III. — S. 161. (пол.)— S. 161—165. (пол.)

Kategorija:Kijevo srities gyvenvietės
Kategorija:Ukrainos miesto tipo gyvenvietės